
«Азаматтық хал актілерін мемлекеттік тіркеуді ұйымдастыру, оларға өзгерістер, түзетулер, толықтырулар енгізу, азаматтық хал актілерінің күшін жою және қалпына келтіру қағидаларын бекіту туралы»
Қазақстан Республикасы Әділет министрінің 2015 жылғы 25 ақпандағы                    № 112 бұйрығына өзгерістер мен толықтырулар енгізу туралы

БҰЙЫРАМЫН:

«Азаматтық хал актілерін мемлекеттік тіркеуді ұйымдастыру, оларға өзгерістер, түзетулер, толықтырулар енгізу, азаматтық хал актілерінің күшін жою және қалпына келтіру қағидаларын бекіту туралы» Қазақстан Республикасы Әділет министрінің 2015 жылғы 25 ақпандағы № 112 бұйрығына (Нормативтік құқықтық актілерді мемлекеттік тіркеу тізілімінде № 10764 болып тіркелген) мынадай өзгерістер мен толықтырулар енгізілсін:
көрсетілген бұйрықпен бекітілген Азаматтық хал актілерін мемлекеттік тіркеуді ұйымдастыру, оларға өзгерістер, түзетулер, толықтырулар енгізу, азаматтық хал актілерінің күшін жою және қалпына келтіру қағидаларында:
2-тармақтың 1) тармақшасы мынадай редакцияда жазылсын:
«1) азаматтық хал актілерін тіркеу органы (бұдан әрі – АХАТ тіркеу органы) – азаматтық хал актілерін мемлекеттік тіркеуді және азаматтық хал актілерін мемлекеттік тіркеуге байланысты мемлекеттік көрсетілетін қызметтердің басқа да түрлерін жүзеге асыратын «Азаматтарға арналған үкімет» мемлекеттік корпорациясы;»;
2-тармақтың 4) тармақшасы мынадай редакцияда жазылсын:
«4) «Азаматтарға арналған үкімет» мемлекеттік корпорациясы                             (бұдан әрі – Мемлекеттік корпорация (ХҚКО)) – Қазақстан Республикасының заңнамасына сәйкес мемлекеттік қызметтерді көрсету үшін, «бір терезе» қағидаты бойынша мемлекеттік қызметтер көрсетуге өтініштерді қабылдау және көрсетілетін қызметті алушыға олардың нәтижелерін беру жөніндегі жұмысты ұйымдастыру, мемлекеттік қызметтерді электрондық нысанда көрсетуді қамтамасыз ету үшін Қазақстан Республикасы Үкіметінің шешімі бойынша құрылған заңды тұлға;»;
7-тармақ мынадай редакцияда жазылсын:
«7. Қазақстан Республикасының азаматтарына, шетел азаматтары мен азаматтығы жоқ адамдарға қатысты тиісті мемлекеттердің заңдары бойынша шет мемлекеттердің құзыретті органдары берген Қазақстан Республикасынан тыс жерлерде азаматтық хал актілерінің жасалғанын растайтын құжаттар, егер олар Қазақстан Республикасының заңнамасына қайшы келмесе, сондай-ақ консулдық ресмилендірілген не арнайы мөртаңба (апостиль) болған кезде Қазақстан Республикасында жарамды деп танылады. 
Азаматтық хал актілерінің цифрлық жүйесінде мемлекеттік тіркелуге жататын туу туралы акт жазбасын қоспағанда, мүдделі адамдардың өтініші бойынша тіркеуші орган немесе Қазақстан Республикасының шет елдердегі мекемесі азаматтық хал актілерінің цифрлық жүйесінде Қазақстан Республикасының шегінен тыс жердегі азаматтық хал актісін тіркеу туралы белгі қояды.
Қазақстан Республикасынан тыс жерде жүргізілген азаматтық хал актілерін мемлекеттік тіркеу туралы мәліметтерді (белгілерді) азаматтық хал актілерінің цифрлық жүйесіне енгізу осы Қағидалардың 8-тарауына сәйкес жүзеге асырылады.
Сондай-ақ Қазақстан Республикасынан тыс жерде тиісті шет мемлекеттің тілінде берілген құжаттар қазақ немесе орыс тіліне аударылуы тиіс.
Шетел азаматының, азаматтығы жоқ адамның жеке басын куәландыратын құжаттардың және Қазақстан Республикасынан тыс жерде берілген басқа да растайтын құжаттардың мәтіні аудармасының дұрыстығын шетел азаматы азаматы болып табылатын мемлекеттің немесе азаматтығы жоқ адамның тұрақты тұратын мемлекетінің дипломатиялық өкілдігінде, консулдық мекемесінде, сыртқы саяси ведомствосында нотариат куәландыруы мүмкін.»;
18-тармақ мынадай редакцияда жазылсын:
«18. Мемлекеттік қызмет көрсетуге қойылатын негізгі талаптар тізбесінің 11-тармағына сәйкес мемлекеттік қызмет көрсетуден бас тарту үшін негіздер анықталған жағдайда, көрсетілетін қызметті беруші «Мемлекеттік және әлеуметтік жауапкершілігі бар көрсетілетін қызметтер туралы» Қазақстан Республикасы Заңының 19-1-бабына сәйкес тыңдау рәсімін өткізбестен мемлекеттік қызмет көрсетуден бас тарту туралы дәлелді шешім қалыптастырады.»;
108-тармақ мынадай редакцияда жазылсын:
[bookmark: _GoBack]«108. Хабарламаға жауап болмаған, дау жоқ екендігі немесе некені                         (ерлі-зайыптылықты) бұзудан бас тартқаны туралы хабарлама алған кезде, тіркеуші орган өтініш берушінің қатысуымен белгіленген күні некені                              (ерлі-зайыптылықты) бұзуды мемлекеттік тіркеуді жүргізеді және некені бұзу туралы куәлік береді.
Жазасын өтеп жатқан жұбайына арналған куәлік оны ұстау орнына жіберіледі.»;
мынадай мазмұндағы 164-1, 164-2, 164-3, 164-4, 164-5 және                                          164-6-тармақтармен толықтырылсын:
«164-1. Қазақстан Республикасынан тыс жерде тіркелген неке қию, некені бұзу не қайтыс болуды мемлекеттік тіркеу туралы мәліметтерді (белгілерді) енгізуді тіркеуші органдар АХАЖ ЦЖ-ға тиісті мәліметтерді енгізу арқылы жүзеге асырады.
Қазақстан Республикасынан тыс жерде азаматтық хал актісінің тіркелуі туралы мәліметтерді (белгіні) АХАЖ ЦЖ-ға енгізу үшін (неке қиюды, некені бұзуды, қайтыс болуды тіркеу туралы) көрсетілетін қызметті алушы осы Қағидаларға 33-1-қосымшаға сәйкес нысан бойынша, қолда бар куәлік түріне қарай, осы Қағидаларға 30-қосымшаға сәйкес мемлекеттік қызмет көрсетуге қойылатын негізгі талаптар тізбесінің 8-тармағында көрсетілген құжаттарды қоса бере отырып, тіркеуші органға жазбаша түрде немесе портал арқылы электрондық түрде өтініш береді.
АХАЖ ЦЖ-ға мәліметтерді (белгілерді) енгізуді тіркеуші орган жүзеге асырады.
164-2. Белгі енгізу туралы өтінішпен өзіне қатысты Қазақстан Республикасынан тыс жерде азаматтық хал актісін мемлекеттік тіркеу туралы жазба жасалған адамдар жүгінеді.
Қайтыс болу туралы мәліметтерді (белгіні) енгізу кезінде қызметті қайтыс болған адамның туысы не шет мемлекет берген қайтыс болу фактісін растайтын құжаттың түпнұсқасы қолында бар өзге тұлғалар ала алады.
164-3. Азаматтық хал актісінің түріне қарай өтінішке мынадай құжаттар қоса беріледі: неке қию фактісі бойынша – неке қию туралы куәліктің көшірмесі; некені бұзу фактісі бойынша – некені бұзу туралы куәліктің көшірмесі не некені бұзу туралы заңды күшіне енген сот шешімінің көшірмесі; қайтыс болу фактісі бойынша – қайтыс болу туралы куәліктің көшірмесі не қайтыс болу фактісін анықтау туралы не адамды қайтыс болды деп жариялау туралы заңды күшіне енген сот шешімінің көшірмесі.
Шет мемлекеттің құзыретті органы тіркеген азаматтық хал актісін мемлекеттік тіркеу туралы куәліктің көшірмесі, егер Қазақстан Республикасының халықаралық шарттарында өзгеше көзделмесе (Минск және Кишинев конвенцияларына қатысушы мемлекеттер үшін талап етілмейді), консулдық заңдастырумен не «Апостиль» мөртаңбасымен ұсынылады.
Құжат сондай-ақ қазақ немесе орыс тіліне нотариат куәландырған аудармасымен бірге ұсынылады.
164-4. Өтініш пен қоса берілген құжаттардың негізінде тіркеуші орган ұсынылған құжаттардың белгіленген талаптарға сәйкестігін тексереді.
Ұсынылған құжаттар осы Қағидалардың талаптарына сәйкес келген жағдайда мәліметтер (белгі) АХАЖ ЦЖ-ға енгізіледі.
Мәліметтерді (белгіні) енгізгеннен кейін тіркеуші орган осы Қағидаларға 33-2-қосымшаға сәйкес нысан бойынша мәліметтердің (белгінің) енгізілгені туралы хабарлама қалыптастырады.
Ұсынылған құжаттардың осы Қағидалардың талаптарына сәйкес келмеуі анықталған жағдайда, көрсетілетін қызметті беруші құжаттардың нақты қандай талаптарға сәйкес келмейтінін көрсете отырып, мемлекеттік қызмет көрсетуден бас тарту туралы дәлелді жауапты қалыптастырады.
АХАТ ақпараттық жүйесіне мәліметті (белгіні) енгізу туралы хабарлама немесе мемлекеттік қызмет көрсетуден бас тарту туралы дәлелді жауап лауазымды тұлғаның қолымен расталады және қағаз жеткізгіште ресімделген жағдайда тіркеуші органның мөрімен куәландырылады.
164-5. Мемлекеттік қызмет көрсету мерзімі 1 (бір) жұмыс күнін құрайды, бұл ретте өтініш қабылданған күн мемлекеттік қызмет көрсету мерзіміне кірмейді.
164-6. АХАЖ ЦЖ-ға мәліметтерді (белгіні) енгізу акт жазбасы жасалған адамдардың ЖСН-ы болған жағдайда жүзеге асырылады.
Неке қию немесе некені бұзу туралы мәліметтерді (белгіні) енгізу үшін ерлі-зайыптылардың екеуінің де ЖСН-ының болуы талап етіледі.
Көрсетілген адамдардың біреуінде ЖСН болмаған жағдайда белгі енгізілмейді.»
167-тармақ 23) тармақшамен толықтырылсын және мынадай редакцияда жазылсын:
«23) қазақ тіліне тән емес аффикстерді бұрын алып тастаған адамның тегінің, атының немесе әкесінің атының бұрынғы жазылуын қайтарғысы келген жағдайда.»
[bookmark: _Hlk233040511]көрсетілген Қағидаларға 4-қосымша осы бұйрыққа 1-қосымшаға сәйкес жаңа редакцияда жазылсын;
көрсетілген Қағидаларға 13-қосымша осы бұйрыққа 2-қосымшаға сәйкес жаңа редакцияда жазылсын;
көрсетілген Қағидаларға 17-қосымша осы бұйрыққа 3-қосымшаға сәйкес жаңа редакцияда жазылсын;
көрсетілген Қағидаларға 20-қосымша осы бұйрыққа 4-қосымшаға сәйкес жаңа редакцияда жазылсын;
көрсетілген Қағидаларға 22-қосымша осы бұйрыққа 5-қосымшаға сәйкес жаңа редакцияда жазылсын;
көрсетілген Қағидаларға 26-қосымша осы бұйрыққа 6-қосымшаға сәйкес жаңа редакцияда жазылсын;
көрсетілген Қағидаларға 30-қосымша осы бұйрыққа 7-қосымшаға сәйкес жаңа редакцияда жазылсын;
осы бұйрыққа 8-қосымшаға сәйкес 33-1-қосымшамен толықтырылсын;
осы бұйрыққа 9-қосымшаға сәйкес 33-2-қосымшамен толықтырылсын;
34-қосымшасы осы бұйрыққа 10-қосымшаға сәйкес жаңа редакцияда жазылсын.
2. Қазақстан Республикасы Әділет министрлігінің Тіркеу қызметі және заңгерлік қызметтер көрсетуді ұйымдастыру комитеті заңнамада белгіленген тәртіппен:
1) осы бұйрықтың мемлекеттік тіркелуін;
2) осы бұйрықты ресми жарияланғаннан кейін Қазақстан Республикасы Әділет министрлігінің интернет-ресурсында орналастыруды қамтамасыз етсін.
3. Осы бұйрықтың орындалуын бақылау Қазақстан Республикасы Әділет министрлігінің жетекшілік ететін вице-министріне жүктелсін.
4. Осы бұйрық ол алғашқы ресми жарияланған күнінен кейін күнтізбелік он күн өткен соң қолданысқа енгізіледі

